ร้านชาบูเปิดมาไม่นานมาก แต่น่าเข้าไปลองมากๆ ร้านนี้มีชื่อว่า “Shabu Zei” (ชาบูเซ) ร้านนี้ตั้งอยู่บริเวณย่านศรีนครินทร์ค่ะ หน้าปากซอยของหมู่บ้านนันทวันค่ะ มีที่จอดรถสะดวกสบายค่ะ ส่วนบรรยากาศร้านตกแต่งแบบโมเดิร์นๆ เน้นวาดลวดลายตามฝาผนัง พร้อมกับติดกระจกรอบด้านที่ทำให้ดูโปร่ง โล่ง ไม่อึดอัดดีค่ะ แถมร้านดูสะอาดน่าทานดีค่ะ
เรามาดูเมนูของร้านนี้กันบ้างค่ะ เมนูบุฟเฟต์ของที่นี่จะมี 3 ราคาด้วยกันค่ะ อาทิ
- แบบหมูล้วน ราคา 288++
- แบบหมู กับเนื้อ ราคา 328++
- แบบหมู, เนื้อ กับของทานเล่น ราคา 388++
ส่วนน้ำชาบูแนะนำเป็นน้ำดำค่ะ เพราะรสชาติกลมกล่อมดี ส่วนเนื้อเค้าอย่าง เนื้อหนอก เนื้อฮัม สันคอหมู เบคอน สไลด์มาเป็นแผ่นบางๆ เนื้อเกรดดีเลยทีเดียวนะ นำไปจิ้มกับน้ำชาบูไม่นานก็สุกแล้วค่ะ สุกเร็วดีจริงๆ จิ้มกับน้ำจิ้มนี่ฟินสุดๆ ไปเลยจ้า คุณภาพนี่คุ้มกับเกินราคาค่ะ หากใครอยากมาลิ้มลองร้านเค้าเปิดเวลา จ.- ศ. 17.00-21.30 น. หากเป็น ส.-อา. เปิดตั้งแต่  12.00-21.30 น. จ้า